stanford-oval/wikipedia huggingface dataset:
Hyppy ajassa (vuoden 2018 elokuva)

| Hyppy ajassa> A Wrinkle in Time |
| --- | --- |

Ohjaaja:  Ava DuVernay
Käsikirjoittaja:  Jennifer Lee
Perustuu:  Madeleine L’Englen romaaniin Hyppy ajassa
Tuottaja:   Jim Whitaker  Katherine Hand 
Säveltäjä:  Ramin Djawadi
Kuvaaja:  Tobias A. Schliessler
Leikkaaja:  Spencer Averick
Tuotantosuunnittelija:  Naomi Shohan
Pukusuunnittelija:  Paco Delgado
Pääosat:   Oprah Winfrey  Reese Witherspoon  Mindy Kaling  Gugu Mbatha-Raw  Michael Peña  Storm Reid  Zach Galifianakis  Chris Pine 
Valmistustiedot
Valmistusmaa:  Yhdysvallat
Tuotantoyhtiö:  Walt Disney Pictures
Levittäjä:  Walt Disney Studios Motion Pictures Disney+
Ensi-ilta:   2018-3-99. maaliskuuta 2018 (Yhdysvallat)  2018-6-1515. kesäkuuta 2018 (Suomi)  
Kesto:  109 minuuttia
Alkuperäiskieli:  englanti
Budjetti:  103 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Hyppy ajassa (engl. A Wrinkle in Time) on vuonna 2018 ensi-iltansa saanut Ava DuVernayn ohjaama scifi-fantasiaelokuva, joka perustuu Madeleine L’Englen samannimiseen kirjaan. Disney-elokuva kertoo teini-ikäisestä tytöstä, joka lähtee etsimään avaruuteen kadonnutta isäänsä.
Elokuva sai ensi-iltansa Yhdysvalloissa 9. maaliskuuta 2018.
Näyttelijät

| 0 | 1 | 2 |
| --- | --- | --- |
|  Oprah Winfrey  | … |  rouva Which   |
|  Reese Witherspoon  | … |  rouva Whatsit   |
|  Mindy Kaling  | … |  rouva Who   |
|  Gugu Mbatha-Raw  | … |  tohtori Kate Murry   |
|  Michael Peña  | … |  Red   |
|  Storm Reid  | … |  Meg Murry   |
|  Zach Galifianakis  | … |  Happy Medium   |
|  Chris Pine  | … |  tohtori Alex Murry   |
|  Levi Miller  | … |  Calvin O’Keefe   |
|  Deric McCabe  | … |  Charles Wallace Murry   |
|  André Holland  | … |  rehtori Jenkins   |
|  Rowan Blanchard  | … |  Veronica   |
|  David Oyelowo  | … |  The It   |
|  Daniel MacPherson  | … |  Paddy O’Keefe   |
|  Sonja Bennett  | … |  Branwen O’Keefe   |
Hemminki Karjalainen

Hemminki (Hemming) Karjalainen (28. toukokuuta 1875 Helsinki – 4. huhtikuuta 1933 Hämeenlinna) oli suomalainen lyseon lehtori ja kirjallisuuden suomentaja.
Karjalaisen vanhemmat olivat muurari Hemming Karjalainen ja Edla Maria Strand. Hän pääsi ylioppilaaksi Suomalaisesta normaalilyseosta 1894 ja valmistui Helsingin yliopistosta filosofian kandidaatiksi 1898 ja maisteriksi 1900.
Karjalainen toimi Hämeenlinnan lyseon latinan ja suomen kielen lehtorina 1905–1933 ja hän oli koulun rehtorina 1930–1933.
Karjalainen oli naimisissa vuodesta 1913 Märtha Sofia Schultzin kanssa.
Teoksia

Suomen kieliopin alkeet : oppikoulujen alaluokkia ja itseopiskelua varten. Kirja, Helsinki 1930, 2. muut. painos WSOY 1935
Suomennoksia

L. Annæus Senecan kirjeitä ; latinasta suomentanut Hemminki Karjalainen, teoksessa Hämeenlinnan lyseo kertomus lukuvuodesta 1909-1910 . Hämeenlinna 1910
Wilhelm Hauff : Kerjäläistyttö ; saksankielestä suomentanut Hemminki Karjalainen. Karisto 1916 (alkuteos Die Bettlerin vom Pont des Arts)
Frank Heller : Sotaministeriön paperit ; viidennestä painoksesta suomentanut Hemminki Karjalainen. Karisto 1917, 2. painos 1937 (alkuteos Monsieur Jean-Louis Kessels papper)
W. Heimburg : Vanha rakkaustarina ; saksankielestä suomentanut Hemminki Karjalainen. Karisto 1917 (alkuteos Im Banne der Musen)
Elisabeth Werner : Väkinäinen naiminen ; saksankielestä suomentanut Hemminki Karjalainen. Karisto 1917 (alkuteos Erinnerung)
Alfred de Musset : Margot. Karisto 1918
Mark Twain : Tom Sawyer salapoliisina : Huck Finnin kertomus. Otava, Pori 1918
E. Marlitt : Kauppaneuvoksen talossa ; kuudennesta saksal. pain. suom. Hemminki Karjalainen. Naisten romaaneja 23. Karisto 1922 (alkuteos Im Hause des Kommerzienrates)
Kálmán Mikszáth : Rakastunut luutnantti : romaani. Karisto 1923
W. Heimburg : Toisen tähden ; 3. alkukielisestä painoksesta suomentanut Hemminki Karjalainen. Naisten romaaneja 40. Karisto 1925 (alkuteos Um fremde Schuld)
Adelbert von Chamisso : Varjoa vailla : Peter Schlemihlin ihmeellinen tarina ; saksankielisestä alkuteoksesta Die wundersame Geschichte des Peter Schlemihl suom. ja johdannolla varustanut Hemminki Karjalainen ; puuleikkauksin kuvittanut Siméon. Kariston klassillinen kirjasto 52. Karisto 1945, 2. painos 1991
Hôpital d’instruction des armées Percy

Hôpital d’instruction des armées Percy on sairaala Pariisin lounaisessa esikaupungissa Clamartissa. Sairaala on siviili- ja sotilassairaala. Sairaalassa on hyvin laaja hätäapukeskus. Sairaalassa hoidetaan vakavia palovammoja, säteilysairauksia sekä hematologiaa.
Sairaalassa on hoidettu monia kuuluisia ihmisiä. Palestiinalaishallinnon presidentti Jasser Arafat lennätettiin 29. lokakuuta 2004 Percyn sairaalaan hoidettavaksi. Hänen sairautensa laatua ei ole vielä kyetty selvittämään. Aluksi Arafatin huhuttiin sairastavan verisyöpää, mutta sairaala kiisti huhut. Sairaalan mukaan Arafat vajosi koomaan 3. marraskuuta. Arafat kuoli sairaalassa 11. marraskuuta 2004.
Sambian presidentti Levy Mwanawasa joutui Percyn sairaalaan 29. kesäkuuta vuonna 2008 aivoverenkiertohäiriön takia. Hän kuoli sairaalassa 19. elokuuta.
Headcrab

Headcrab (suom. Päärapu) on Half-Life-pelisarjan peleissä ja niiden lisäosissa esiintyvä avaruusolentorotu.
Half-Life

Half-Lifen headcrab muistuttaa nelijalkaista rapuolentoa, jolla on suuret kulmahampaat ja neljä muuta pitkää etuhammasta. Headcrabin alla on pyöreä suu, jolla se puree vastustajaansa päähän. Headcrabit voivat muuttaa elävän tai kuolleen ihmisen (tai Combinen sotilaan) zombiksi. Yleensä kun zombin isäntäkeho kuolee, päärapu hyppää pois ruumiin päästä ja etsii uuden uhrin. Monet alkuperäisen Half-Lifen viholliset kuten Barnaclet, Bullsquidit ja Vortigauntit saalistavat päärapuja. Pääravut piileskelevät pimeissä nurkissa tai ilmastointikuiluissa ja hyökkäävät nopeasti.
Half-Life 2

Half-Life 2 esittelee uuden headcrabin, joka on suurempi kuin alkuperäisen pelin headcrab. Lisäksi pelissä esiintyy kaksi muuta headcrabia.
Half-Life 2 > Fast Headcrab

Fast Headcrab (suom. Nopea Päärapu), joka on pienikokoinen ja väriltään ruskea, mutta hyvin nopea päärapu, joka kykenee muuttamaan valtaamansa kehon nopeaksi zombiksi (engl. Fast Zombie).
Half-Life 2 > Poison Headcrab

Musta ja isokokoinen Poison Headcrab (suom. myrkkypäärapu) voi lamauttaa uhrinsa hermomyrkyllä. Tohtori Kleiner on tätä uhkaa varten varustanut Gordonin HEV-puvun vastamyrkkyjärjestelmän sopivalla vastamyrkyllä. Tämä päärapu-muunnos luo Poison Zombeja (suom. myrkkyzombie), jotka kantavat selässään useita myrkkypäärapuja ja voivat heittää niitä pelaajan kimppuun neljä kappaletta.
Half-Life 2 lisäepisodit

Half-Life 2: Episode One näyttää uuden Combine-zombin, jota Alyx kutsuu Zombineksi. Nämä ovat päärapujen hallitsemia Combine-sotilaita, jotka pystyvät räjäyttämään itsensä ja vastustajan kranaatilla ja juoksemaan nopeasti. Pelissä Combine ampuu tai on ampunut kaupunkiin tai kaupungin lähettyvillä oleville alueille headcrabeja sisältäviä säiliöitä, joissa on kerrallaan jopa viisi headcrabia. Ravenholm on malliesimerkki pelissä kaupungista, jonka zombit ja headcrabit ovat täysin vallanneet.
Muita headcrabeja

Half-Life 2 pelissä tohtori Kleiner omistaa lemmikkiheadcrabin, jonka hän on nimennyt Hedy Lamarriksi. Tosin kuin pelin muut headcrabit, Lamarr on kesy, arka ja syö vesimeloneja. Kleinerin mukaan pahinta mitä Lamarr voisi tehdä on yrittää "paritella henkilön pään kanssa", koska Lamarrilta on poistettu headcrabeille ominainen, mustekalojen nokkaa muistuttava osa niiden suusta. Lamarr aiheuttaa häiriön Kleinerin teleportaatiokokeessa, jossa Gordonia ollaan siirtämässä Kaupunki 17:sta Black Mesa Eastiin. Myöhemmin Lamarr nähdään hetken aikaa Gordonin ja Alyxin palattua Nova Prospektista Kleinerin laboratorioon, jolloin Lamarr karkaa. Kleiner kieltäytyy lähtemästä ennen kuin Lamarr on hänen mukanaan. Episode Two:ssa pelaaja voi nähdä Lamarriin hyppäävän tohtori Magnussonin avaruusrakettiin ennen laukaisua, jonka seurauksena Lamarr todennäköisesti laukaistiin avaruuteen. Ei kuitenkaan tiedetä, mitä Lamarrille tapahtui.
Hôpital André Mignot

Hôpital André-Mignot
Hôpital André Mignot (ransk. Hôpital André-Mignot) on sairaala Le Chesnayissa. Se on osa Centre Hospitalier de Versaillesia ja Versailles’n yliopiston opetuskeskusta.
Se on rakennettu vuonna 1981.
Helen Lynd

Helen Merrell Lynd (17. maaliskuuta 1896 La Grange, Illinois – 30. tammikuuta 1982 New York, New York) oli yhdysvaltalainen sosiologi. Hän kirjoitti kirjan On Shame and the Search for Identity. Tunnetuin hän on kuitenkin miehensä Robert Staughton Lyndin kanssa toteutetuista Middletown-tutkimuksista, joihin sisältyi kaksi laajaa kenttätutkimusta Muncien pikkukaupungissa. Tutkimuksissa he perehtyivät pikkukaupungin kulttuurisiin normeihin ja sosiaaliseen muutokseen. Ensimmäinen kirja Middletown: A Study in Modern American Culture (1929) kertoo vuoden 1924 alusta alkavasta aikajaksosta. Toinen kirja Middletown in Transition : A Study in Cultural Conflicts (1937) sijoittuu 1930-luvun lamaan.
Lynd opiskeli filosofian tutkinnon Columbian yliopistossa New Yorkissa vuonna 1922, ja vuosien 1928–1964 ajan toimi  yhteiskuntatieteiden professorina Sarah Lawrence Collegessa Bronxvillessä New Yorkissa. Hän valmistui tohtoriksi Columbian yliopistosta vuonna 1944, ja hänen väitöskirjansa käsitteli Englantia 1880-luvulla. Lynd oli myös aktiivinen jäsen "American Federation of Teachers" -opistossa ja yhdessä Jane Addamsin (1860–1935) kanssa perustamassaan "American Civil Liberties Union" -yhdistyksessä.
Hólmar Örn Eyjólfsson

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Hólmar Örn Eyjólfsson
Syntymäaika: 6. elokuuta 1990 (ikä 34)
Syntymäpaikka: Sauðárkrókur, Islanti
Pelipaikka: Puolustaja tai puolustava keskikenttä
Seura
Seura: PFK Levski Sofia
Maajoukkue
| 2012– |  Islanti | 8 | (0) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 13. kesäkuuta 2018.
Hólmar Örn Eyjólfsson (s. 6. elokuuta 1990 Sauðárkrókur) on islantilainen jalkapalloilija. Hänen pelipaikkansa on puolustaja tai puolustava keskikenttäpelaaja. Hólmar edustaa seurajoukkuetasolla bulgarialaista PFK Levski Sofiaa. Hän on edustanut myös Handknattleiksfélag Kópavogsia, West Hamia, Cheltenham Townia, KSV Roeselarea, Bochumia Rosenborgia ja Maccabi Haifaa. Hän pelasi ensimmäisen ottelun Islannin maajoukkueessa vuonna 2012. Hólmar on pelannut maajoukkueessa yhteensä kahdeksan ottelua tekemättä niissä maaliakaan.
Hôpital Raymond-Poincaré

Hôpital Raymond-Poincaré
Hôpital Raymond-Poincaré (ransk. Hôpital Raymond-Poincaré (Garches)) on garcheslainen sairaala. Osa Assistance publique - Hôpitaux de Paris ja Versailles’n yliopisto yliopiston opetuskeskuksesta.
Se on rakennettu vuonna 1936.
Hólmfrídur Magnúsdóttir

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 20. syyskuuta 1984 (ikä 40)
Syntymäpaikka: Reykjavík, Islanti
Pelipaikka: hyökkääjä
Pituus: 171 cm
Lempinimi: Frida
Seura
Seura: Knattspyrnufélag Reykjavíkur
Pelinumero: 6
Maajoukkue
| 2003– | Islanti | 109 | (37) |

Hólmfrídur "Frida" Magnúsdóttir (s. 20. syyskuuta 1984 Reykjavik, Islanti) on islantilainen jalkapalloilija, pelipaikaltaan hyökkääjä. Hän pelaa nykyisin Knattspyrnufélag Reykjavíkur-seuran naisten jalkapallojaostossa. Philadelphia Independence varasi hänet viidentenä Women’s Professional Soccerin vuotuisessa varaustilaisuudessa 2009.
Hymyilevä Apollo

Hymyilevä Apollo on Eino Leinon runoelma vuodelta 1898. Se on viimeinen osa kolmiosaisesta runoelmasta Hymni, joka julkaistiin kokoelmassa Sata ja yksi laulua. Hymyilevä Apollo julkaistiin erillisenä teoksena vuonna 2003. Se sisältää 33 runomittaan kirjoitettua kahdeksan säkeen mittaista runoa.
Suvaitsevaisuutta ja lähimmäisenrakkautta ylistävä runoelma  ilmentää nuoren Leinon optimistista ihmisyysuskoa.
Yleisradiolla on perinteenä lukea Hymyilevää Apolloa ääneen radiossa uudenvuoden yönä.
Tuure Kilpeläinen ja Kaihon Karavaani julkaisivat vuonna 2014 Leinon runoon perustuvan kappaleen "Hymyilevä Apollo", joka on Käpälikkö-albumin aloitusraita.
Aiheesta muualla

Hymyilevä Apollo, Kainuun Eino Leino -seura
Help Me

| Help me Honey B and the T-Bones |
| --- | --- | --- |

Studioalbumin tiedot
 Äänitetty : 1986
 Julkaistu: 1986
 Tuottaja(t): Gutz Leidén
 Tyylilaji: blues rock
 Kesto: 32.05
 Levy-yhtiö: Emi
Honey B and the T-Bones muut julkaisut
| Anytime 1985 | Help me 1986 | Queen Bee 1987 |
Help Me on suomalaisen yhtyeen Honey B and the T-Bones toinen studioalbumi.
Kappaleet

Night-Time Friens
Wolf Us Back
Snakesnake
Work Song
Little Miss Fannie
Help Me
Tough Lover
V8 Ford
I Do What I Want
Okie Dokie Stomp
Kokoonpano

T-Bone Ed – kitara, laulu
Honey B. – basso, laulu
Little B. – rummut
Kokoonpano > Tuotanto

Gutz Leidén – tuottaja
Make Törrönen – äänittäjä
Riitta Sourander – valokuvat
Aiheesta muualla

Help Me discogs.com -sivustolla
Husån

| Husån |
| --- | --- |
Maanosa:  Eurooppa
Maat:  Ruotsi
Läänit:  Västernorrland
Maakunnat:  Ångermanland
Kunnat:  Örnsköldsvik
Vesistöalue ja valuma-alueen tietoja
Päävesistöalue:  Husånin vesistö
Pinta-ala:  577,5 km²  
Järvisyys:  9 % 
Pääuoman pituus:  84 km 
Pääuoman osuudet:  Husån ←Skivsjöbäcken ←Vägamyrbäcken ←Bäckmyrbäcken
Joen uoman kohteita
Alkulähde:  Önskasjön, Örnsköldsvik 
 :  63.7478°N, 18.7963°E
Laskupaikka:  Husum, Örnsköldsvik 
 :  63.3264°N, 19.1549°E
Mittaustietoja
Lähdekorkeus:  202 m  mpy.
Laskukorkeus:  0 m
Korkeusero:  202 m
Pituus:  65 km  
Kaltevuus:  3,11 m/km
Keskiylivirtaama:  29,4 m³/s (MHQ) 
Keskivirtaama:  7,05 m³/s (MQ) 
Keskialivirtaama:  1,57 m³/s (MNQ) 
Muuta
Husån on Ruotsissa Västernorrlandin läänissä virtaava 65 kilometriä pitkä joki, joka muodostaa Husånin vesistön sen 84 kilometriä pitkän pääuoman alajuoksun. Joen valuma-alueen pinta-ala on 578 neliökilometriä ja se laskee Pohjanlahden Selkämereen Örnsköldsvikin kunnassa.
Käännös suomeksi
Hjalmar Saksanen

Hjalmar Aleksanteri Saksanen (9. maaliskuuta 1882 Hämeenlinna – 9. huhtikuuta 1918 Tampere) oli tamperelainen rautatieläinen, soitonjohtaja ja punakaartin päällikkö Suomen sisällissodassa. Hän työskenteli sodan alussa punakaartin tykistökoulussa tulkkina. Koulu sijaitsi tuolloin Attilan kenkätehtaan kellarissa. Saksasesta tuli Tampereen taistelun aikana tykistöpäällikkö. Hän jäi Tampereen taistelussa valkoisten vangiksi, ja hänet ammuttiin miltei saman tien Tampereen rautatieasemalla. Sotasurmaprojekti merkitsee hänet taistelussa kaatuneeksi. Saksanen esiintyy Erkki Lepokorven kirjassa Käy ruusutkin kukkimaan.
Hôpital René-Huguenin

Entinen Saint-Cloud’n sairaala
Hôpital René-Huguenin on sairaala Ranskan Saint-Cloudissa. Se on osa Institut Curie -tutkimuskeskusta ja toimii Versailles’n yliopiston opetuskeskuksena.
Sairaala on perustettu vuonna 2010.
Helvi Leiviskä

| Helvi Leiviskä |
| --- | --- |
 Helvi Leiviskä vuonna 1972.
Henkilötiedot
Koko nimi:  Helvi Lemmikki Leiviskä
Syntynyt: 25. toukokuuta 1902 Helsinki
Kuollut: 12. elokuuta 1982 (80 vuotta) Helsinki
Ammatti:  säveltäjä
Muusikko
Tyylilajit:  sinfonia 
  [ Muokkaa Wikidatassa ] [ ohje ]  
Helvi Lemmikki Leiviskä (25. toukokuuta 1902 Helsinki – 12. elokuuta 1982 Helsinki) oli suomalainen säveltäjä.
Elämä ja taiteilijanura

Leiviskä syntyi Helsingissä pappisperheeseen. Hän opiskeli Helsingin konservatoriossa pianonsoittoa Ilmari Hannikaisen johdolla ja sävellystä Erkki Melartinin johdolla ja sai sävellysdiplomin vuonna 1927.
Leiviskä oli ensimmäinen merkittävä suomalainen naissäveltäjä. Sukupuolensa vuoksi hän sai osakseen ennakkoluuloja, mutta hän kohtasi ne pelottomasti. Hänen arvostustaan kasvatti se, ettei hän kirjoittanut vain miniatyyrejä vaan myös suurimuotoisia teoksia. Leiviskä opiskeli Helsingin lisäksi Wienissä Arthur Willnerin oppilaana. Wienistä palattuaan hän jatkoi vielä yksityisesti Leevi Madetojan ja Leo Funtekin opissa.
Päivätyönsä Leiviskä teki Sibelius-Akatemian kirjaston- ja nuotistonhoitajana vuosina 1933–1968. Hän toimi myös Ilta-Sanomien musiikkiarvostelijana vuosina 1957–1961 sekä pianonsoitonopettajana. Maailmankatsomukseltaan Leiviskä oli teosofi.
Leiviskälle myönnettiin Pro Finlandia -mitali vuonna 1962.
Helvi Leiviskän veli oli jatkosodan loppuvaiheissa kaatunut lupaava säveltäjä Aulis Leiviskä (1918–1944), joka toimi opiskeluaikanaan Sibelius-Akatemian oppilaskunnan puheenjohtajana. Aulis Leiviskän vähäiseksi jääneeseen tuotantoon kuuluu lauluja ja pienimuotoisia soitinsävellyksiä.
Tyyli ja teokset

Helvi Leiviskä oli tyyliltään myöhäisromantikko, ja hänen suosikkisäveltäjiään olivat Johannes Brahms ja myöhemmiten Einar Englund. Eräät hänen sävellyksensä, esimerkiksi pianoteokset Suite antique ja sonatiini F-duuri lähenevät uusklassismia. Leiviskä oli kiinnostunut kontrapunktista ja käytti sitä sävellystensä rakenteiden pohjana. Myöhemmin hänen tyylinsä muuttui kromaattisemmaksi, jopa vapaatonaaliseksi.
Helvi Leiviskän tuotannon painopiste on orkesterimusiikissa, ja hän sävelsi muun muassa kolme sinfoniaa (1947, 1954 ja 1971), Sinfonia breviksen (1962, uusittu 1972) sekä pianokonserton (1935). Leiviskän kamarimusiikkituotannosta mainittakoon viulusonaatti g-molli (1945) sekä pianokvartetto (1926, uusittu 1935). Hänen opusluettelossaan on 34 teosta.
Helvi Leiviskä piti kolme sävellyskonserttia vuosina 1935, 1945 ja 1948. Niistä ensimmäisessä kuultiin Kolmoisfuuga orkesterille sekä pianokonsertto, jossa solistina oli Ernst Linko. Ilta-Sanomien kriitikko Särrä (Sulho Ranta) kirjoitti seuraavasti:
”Helvi Leiviskä yllätti sävellyskonsertissaan varmasti monet kuulijat pianokonsertollaan, laajan sinfonian mittaisella sävellyksellä, jossa feminiinisestä hentomielisyydestä tai jostakin naissäveltäjään niin helposti yhdistettävästä miniatyyrimäisyydestäkään ei ollut tietoakaan. Päinvastoin: teos oli ihan miehen puhetta alusta loppuun, jopa niin, että esim. ensi osan monumentaaliseen, vain yhtä kaarta ajattelevaan suunnitteluun melkein olisi toivonut jonkin keveämmän kontrastin kuin lepokohdaksi. Linko sanoi konsertin loputtua, että tämän teoksen voi aivan hyvin viedä mihin vain rajojen taa. Niin pitääkin. Leikkiä hieman puhuakseni, voisi silloin vain säveltäjän nimeksi merkitä H. Leiviskä, antaisi sitten vain arvostelijain kuvitella, millainen nuorukainen tätä teosta on ollut kirjoittamassa.”
Linko oli kuitenkin lyhennellyt konserttoa, ja teoksen ensimmäinen täydellinen esitys kuultiin vasta itsenäisyyspäivänä 2020.
Diskografia

Helvi Leiviskä: Violin Sonata, Piano Quartet, Symphony No 3. Finlandia Classics FINCLA-1 (2012).
Helvi Leiviskä: Piano Concerto Op. 7,Symphony No 1. Hänssler Classic HC23050 (2023).
Kirjallisuutta

Lappalainen, Seija: ”Leiviskä, Helvi (1902–1982)”, Suomen kansallisbiografia, hakemisto, s. 51–52.  Helsinki:  Suomalaisen Kirjallisuuden Seura.  ISBN 978-951-746-452-9.  / Teoksen verkkoversio.
Tarasti, Eila: Teosofiset merkit Helvi Leiviskän kirjoituksissa. Synteesi, 2012, 31. vsk, nro 2, s. 13–20.  ISSN 0359-5242.
Tarasti, Eila: ”Nouse, ole kirkas”: Helvi Leiviskän elämä ja teokset.  (Acta Semiotica Fennica, LII)  Helsinki:  Kulttuuriperintöjen akatemia ry, 2017.  ISSN 1235-497X.  ISBN 978-952-68821-0-9.
Aiheesta muualla

Helvi Leiviskä Suomalaisen musiikin tiedotuskeskuksen sivuilla.
Säveltäjä Helvi Leiviskä näki musiikin ja kumosi ennakkoluulot tuotannollaan. Yle Elävä arkisto.
Leiviskä, Helvi hakuteoksessa Uppslagsverket Finland (2012). (ruotsiksi)
Helvi Leiviskä Sibelius-Akatemian nuotistossa joskus 1950-luvulla.
Hawk Nelson

Yhtye esiintymässä Wonder Jam -tapahtumassa kesäkuussa 2009.
Hawk Nelsonin logo.
Hawk Nelson on kristillistä rockia soittava kanadalainen yhtye, joka perustettiin Ontarion Peterboroughissa vuonna 2003. Yhtyeen tyylilajeja ovat muun muassa pop-punk ja punk.
Historia

Alussa yhtye soitti itsenäisesti nimellä SWISH, mutta he muuttivat nimensä, kun Tooth & Nail Records teki sopimuksen heidän kanssaan suurimmaksi osaksi Trevor McNevanin (Thousand Foot Krutchin laulaja) kehotuksesta. Kesällä 2004 he julkaisivat ensimmäisen albuminsa, jonka nimi oli Letters to the President. Vuonna 2005 yhtye julkaisi samaisen levyn uudelleen uudella sisällöllä, mukaan lukien coverin The Whon kappaleesta ”My Generation”.
Huhtikuussa 2006 yhtye julkaisi toisen albuminsa Smile, It's The End Of The World. Albumi voitti GMA Canada Covenant Awardissa ”Modernin rockin vuoden albumin” palkinnon. Hawk Nelsonin albumi, Hawk Nelson Is My Friend, ilmestyi huhtikuussa 2008. 
Vuonna 2015 Hawk Nelson julkaisi albumin Diamonds. Yhtye on esiintynyt Maata Näkyvissä -gospelfestivaaleilla vuosina 2013 ja 2016.
Jäsenet > Nykyiset jäsenet

Jason Dunn – laulu, piano (vuodesta 2003)
Daniel Biro – basso, taustalaulu (vuodesta 2003)
Jonathan Steingard – kitara, taustalaulu (vuodesta 2004)
Justin Benner – rummut (vuodesta 2008)
Jäsenet > Entiset jäsenet

Dave ”Davin” Clark – kitara (2003–2004)
Matt ”Matty” Paige – rummut (2003–2005)
Aaron ”Skwid” Tosti – rummut (2005–2007)
Diskografia > Albumit

| Julkaisupäivä | Albumin nimi | Julkaisija |  |
| --- | --- | --- | --- |
| 13. heinäkuuta, 2004 | Letters to the President | Tooth & Nail Records | Kopiot myydään ca: 750000 |
| 4. huhtikuuta, 2006 | Smile, It's the End of the World | Tooth & Nail Records | Kopiot myydään ca: 450000 |
| 1. huhtikuuta, 2008 | Hawk Nelson Is My Friend | Tooth & Nail Records/BEC Recordings | Kopiot myydään ca: 400000 |
| 22. syyskuuta, 2009 | Live Life Loud  | Tooth & Nail Records/BEC Recordings |  |
| 2011 | Crazy Love | BEC Records |  |
| 2013 | Made | Fair Trade Services |  |
| 2015 | Diamonds | Fair Trade Services |  |
| 2018 | Miracles | Fair Trade Services |  |
Diskografia > EP:t

| Julkaisuvuosi/päivä | EP:n nimi | Julkaisija | Tietoja |
| --- | --- | --- | --- |
| 2003 | Saturday Rock Action | - | Bandin debyytti-EP |
| 2004 | California EP | Tooth & Nail Records | Bändin toinen EP jonka perusteella ensimmäinen albumi valmistui |
| 2005 | Bring 'Em Out | Tooth & Nail Records | Kolmas EP ilmestyi ensimmäisen ja toisen albumin välisenä aikana |
| 21. marraskuuta, 2006 | Gloria EP | Tooth & Nail Records | Neljäs EP, jossa myös joululauluja |
| 21. lokakuuta, 2008 | One Little Miracle EP | BEC Recordings | Viides EP, jolla mukana Amy Grant |
| Joulukuu, 2008 | Let's Dance: The Remixes | Tooth & Nail Records | Remix EP, jossa on jokaisen bändin jäsenen remix-versio kappaleesta Let's Dance |
| 16. kesäkuuta, 2009 | Summer EP | Tooth & Nail Records | Kesä-EP |
Diskografia > Singlet

| Julkaisupäivä | Singlen nimi | Julkaisija |
| --- | --- | --- |
| 2004 | Letters to the President | Tooth & Nail Records |
| 4. huhtikuuta, 2006 | Zero | Tooth & Nail Records |
| 24. joulukuuta, 2007 | Friend Like That | Tooth & Nail Records |
| 23. kesäkuuta, 2009 | Live Life Loud | BEC Recordings |
Diskografia > Musiikkivideot

"California" (Letters to the President, 2004)
"Every Little Thing" (Letters to the President, 2004)
"From Underneath" (Letters to the President, 2004)
"Letters to the President" (Letters to the President, 2005)
"Bring 'Em Out (live, feat. Drake Bell)" (Soundtrack: Yours, Mine and Ours, 2005)
"The One Thing I Have Left" (Smile, It's the End of the World, 2006)
"Zero" (Smile, It's the End of the World, 2007)
"Friend Like That" (Hawk Nelson Is My Friend, 2008)
Helen Masters

Helen Masters
Helen Masters (s. 1964) on englantilainen näyttelijä. Hän on tullut tunnetuksi Cornwalliin sijoittuvasta televisiosarjasta Wycliffe, jossa hän näytteli 31 jaksossa rikostarkastaja Lucy Lanea. Hänen esimiestään Charles Wycliffeä näytteli Jack Shepherd ja työtoveria, rikostarkastaja Kerseytä Jimmy Yuill.
Helen Masters on valmistunut näyttelijäksi 1985 ja keskittynyt pääasiassa teatteriin. Hänellä on aviomies John ja 1998 syntynyt poika Charlie, jota hän odotti jo Wycliffeä filmattaessa. Hän asuu Lontoossa.
Hänet tavataan myös Charles Shyerin historiallisessa rikoselokuvassa The Affair of the Necklace vuodelta 2001. Lisäksi hänellä on vierailuosia eri TV-sarjoissa kuten Holby Cityn sairaala, The Savages sekä Midsomerin murhat.
Aiheesta muualla

Helen Masters IMDb:ssa